ACTUALIZARE 20:00 - Incendiul a fost stins în jurul orei 19:30, anunță ISU.

Parcul Natural Văcăreşti este primul parc natural urban din Europa continentală include 190 de hectare de spaţiu verde şi este casa a 97 de specii de păsări (45 specii aflate în diferite faze de protecţie) şi mamifere ca: vidra (specie protejată), vulpe, nevăstuică, enot. De asemenea, aici se găsesc şi alte specii precum ţestoasa de uscat şi ţestoasa de apă, reprezentând, alături de speciile floristice, un ecosistem format din mai multe componente, aflat în stare de echilibru natural.

La finalul lunii iunie a avut loc o amplă acţiune de ecologizare a Deltei Văcăreşti. Au participat sute de voluntari, dar şi premierul Dacian Cioloş.

Adrian Marin, purtător de cuvânt al Inspectoratului pentru Situaţii de Urgenţă: „În prezent se acționează pentru limitarea incendiului și lichidarea în totalitate a acestuia. Acționează 20 de pompieri, dar accesul autospecialelor nu se poate face în zonă, având în vedere natura terenului. Pompierii acționează cu lopeți și putem comunica că nu sunt victime”.